

**ประกาศองค์การบริหารส่วนตำบลตะโละไกรทอง**

**เรื่อง การเฝ้าระวังการเกิดอัคคีภัยในครัวเรือน**

  ด้วยในช่วงเดือนมกราคม ถึง เดือนเมษายนของทุกปี เป็นช่วงที่มีอากาศแห้งแล้งและบางครั้งเกิดลมกระโชกแรง เป็นเหตุให้เกิดอัคคีภัยได้ง่าย องค์การบริหารส่วนตำบลตะโละไกรทอง มีความห่วงใยประชาชนในเขตพื้นที่เป็นอย่างยิ่ง เพราะหากเกิดอัคคีภัยจะก่อให้เกิดความสูญเสียทั้งชีวิตและทรัพย์สิน

         ดังนั้น จึงใคร่ขอความร่วมมือมายังท่านเจ้าของอาคารบ้านเรือน ร้านค้า และสถานประกอบการต่างๆ โปรดได้ใช้ความระมัดระวังในเรื่องอัคคีภัย โดยให้ถือปฏิบัติ ดังนี้

 ๑. หลังจากหุงต้มอาหาร ควรตรวจตราดับไฟให้เรียบร้อย หรือใช้ก๊าซหุงต้มควรปิดวาล์วให้สนิท

 2. ควรดูแล สายไฟฟ้า ปลั๊กไฟ และสวิตซ์ไฟฟ้าภายในอาคาร บ้านเรือน อย่าให้หลุดหลวมเพราะอาจจะทำให้ไฟฟ้าลัดวงจร เกิดการลุกไหม้ขึ้นได้ หากสายไฟฟ้าซึ่งใช้งานมานาน เก่า และชำรุดควรเปลี่ยนสายใหม่

 3. การใช้อุปกรณ์ไฟฟ้าทุกชนิด เช่น เตารีด พัดลม โทรทัศน์ หรืออื่นๆ ไม่ควร เสียบปลั๊กเดียวกันหลายๆ ชนิด เพราะอาจทำให้เกิดไฟฟ้าลัดวงจรได้ เมื่อเลิกใช้ควรถอดปลั๊กไฟออกทุกครั้ง

 4. อย่าใช้ลวดหรือสายไฟแทนฟิวส์

 5. ท่านที่สูบบุหรี่ก่อนทิ้งบุหรี่ควรขยี้ หรือดับก้นบุหรี่ก่อนทุกครั้ง

 6. ช่วยกันกำจัดขยะมูลฝอยภายในบ้าน รอบบริเวณบ้าน ให้เรียบร้อยเพราะอาจเป็นเชื้อเพลิงได้ง่าย และอย่าจุดไฟเผา โดยที่ไม่มีการเฝ้าระวัง

 7. ครัวเรือนใดมีถังเคมีดับเพลิง ให้ตรวจสอบความพร้อมการใช้งาน จัดวางในที่ที่หยิบใช้ได้สะดวก

 จึงประกาศมาให้ทราบโดยทั่วกัน

 ประกาศ ณ วันที่ 25 เดือนมีนาคม พ.ศ. 2562

 (ลงชื่อ).................................................

 (นายอาหะมัดอัสลาม ฮาแว)

 นายกองค์การบริหารส่วนตำบลตะโละไกรทอง